Dok Grad, vlasnici centra i Hrvatske ceste mudruju oko pristupne ceste, svi koji iz centra Splita i kvartova koji okružuju Mall žele pješice doći do najvećeg prodajnog centra u Dalmaciji primorani su prijeći jedan izrazito neugodan dio puta.



Kako nam se požalila čitateljica (podaci poznati redakciji), kad se prođe ispod nadvožnjaka i na semaforu prijeđe cesta, pješaci do Mall of Splita mogu doći samo preko napuštenog gradilišta. Najprije treba skočiti s pločnika na zapušteni i prljvi dio terena pa se suočiti sa strmim makadamom, što, tvrdi, nije ni malo lako.



'Koji kontrast bijede i luksuza! U Mallu se nude skupe krpice, a okoliš je primjeren seoskom vašaru. Domaći grintaju i trpe, jer nema im druge - ili ići sve okolo preko Pujanki - turisti se smiju, ali što ako se netko putem ozlijedi? Pitam se kome je to normalno i zašto se nešto ne poduzme?' piše naša čitateljca koja nam je poslala i fotografije na kojima se vidi na što sliči prilaz splitskoj trgovačkoj meki.